আতিক, গাজীপুর জেলা প্রতিনিধি ঃ গাজীপুরে ১ অক্টোবর সোমবার সকালে জয়দেবপুর সরকারি প্রাথমিক বিদ্যালয়ে ছাত্রছাত্রীদের কৃমিনাশক ওষুধ খাওয়ানোর মধ্য দিয়ে জাতীয় কৃমি নিয়ন্ত্রণ সপ্তাহের উদ্বোধন করা হয়েছে। গাজীপুর সিটি কর্পোরেশন আয়োজিত অনুষ্ঠানে জয়দেবপুর সরকারি প্রাথমিক বিদ্যালয়ের প্রধান শিক্ষক বদরুন নেছার সভাপতিত্বে প্রধান অতিথি সিটি কর্পোরেশনের ভারপ্রাপ্ত সচিব ও প্রধান বর্জ্য ব্যবস্থাপনা কর্মকর্তা ডঃ খ.ম. কবিরুল ইসলাম শিশু শিক্ষার্থীদের কৃমিনাশক ট্যাবলেট খাওয়ানোর মধ্য দিয়ে কৃমি নিয়ন্ত্রণ সপ্তাহের আনুষ্ঠানিকভাবে উদ্বোধন করেন।